== Opvækst ==
[[Fil:Christian IX of Denmark and family 1862.jpg|thumb|left|Vilhelm med sin forældre og søskende i 1862: (bagerst fra venstre) [[Frederik 8.|Frederik]], [[Christian 9.|Christian]], Vilhelm; (forrest fra venstre) [[Dagmar (kejserinde af Rusland)|Dagmar]], [[Prins Valdemar|Valdemar]], [[Louise af Hessen-Kassel|Louise]], [[Thyra af Danmark (1853-1933)|Thyra]], [[Alexandra af Danmark|Alexandra]].]]
Vilhelm voksede op i Det Gule Palæ ved siden af Amalienborg, og efter at faderen var blevet dansk tronarving havde familien også adgang til [[Bernstorff Slot]] i [[Gentofte]]. Desuden besøgte han ofte moderens familie på [[Rumpenheimer Schloss]] [[Offenbach am Main|Offenbach]] i [[Hessen]]. Han modtog en forholdsvis enkel uddannelse, hovedsageligt foretaget af hans forældre og engelske [[guvernante]]r. Han havde [[dansk (sprog)|dansk]] som modersmål og [[engelsk (sprog)|engelsk]] som sit andet sprog. Han lærte også [[tysk (sprog)|tysk]] og en smule [[fransk (sprog)|fransk]].{{sfn|Van der Kiste|1994|p=7}}{{sfn|Christmas|1914|pp=22; 403}} Som en yngre søn var det forventet, at han fik en karriere indenfor militæret, og efter sin [[konfirmation]] startede han på [[Søværnets Officersskole]] sammen med sin storebror Frederik. Mens Frederik blev beskrevet som "rolig og velopdragen", blev Vilhelm beskrevet som "livlig og fuld af løjer".{{sfn|Christmas|1914|p=45}}
Titler Religion Samfund Historie Død Kriminalitet